CELEX: 62021CN0338
Language: et
Date: 2021-05-31 00:00:00
Title: Kohtuasi C-338/21: Eelotsusetaotlus, mille on esitanud Raad van State (Madalmaad) 31. mail 2021 – Staatssecretaris van Justitie en Veiligheid versus S.S., N.Z., S.S.

25.10.2021   
            
            
               ET
            
            
               Euroopa Liidu Teataja
            
            
               C 431/7
            
         
      Eelotsusetaotlus, mille on esitanud Raad van State (Madalmaad) 31. mail 2021 – Staatssecretaris van Justitie en Veiligheid versus S.S., N.Z., S.S.
      (Kohtuasi C-338/21)
      (2021/C 431/04)
      Kohtumenetluse keel: hollandi
      
         Eelotsusetaotluse esitanud kohus
      
      Raad van State
      
         Põhikohtuasja pooled
      
      
         Apellant: Staatssecretaris van Justitie en Veiligheid
      
         Vastustajad apellatsioonimenetluses: S.S., N.Z., S.S.
      
         Eelotsuse küsimus
      
      Kas Euroopa Parlamendi ja nõukogu 26. juuni 2013. aasta määruse (EL) nr 604/2013, millega kehtestatakse kriteeriumid ja mehhanismid selle liikmesriigi määramiseks, kes vastutab mõnes liikmesriigis kolmanda riigi kodaniku või kodakondsuseta isiku esitatud rahvusvahelise kaitse taotluse läbivaatamise eest (ELT 2013, L 180) (1), artikli 27 lõiget 3 ja artiklit 29 tuleb tõlgendada nii, et viidatud sätetega ei ole vastuolus sellised riigisisesed õigusnormid nagu käesolevas asjas, millega on liikmesriik otsustanud üle võtta artikli 27 lõike 3 punkti c, kuid on peatava toime – üleandmisotsuse täitmise suhtes – omistanud ka kaebusele, mis on esitatud sellise otsuse peale, millega on jäetud rahuldamata taotlus väljastada inimkaubanduse tõttu elamisluba ja mis ei ole üleandmisotsus, kuid mis tegelikku üleandmist ajutiselt takistab?
      
         (1)  lk 31.